**UPUTE za prijavu na NATJEČAJ za dodjelu financijskih potpora**

**u okviru ERASMUS+ projekta 2019-1-HR01-KA107-060313**

(2021./2022. ak. god. na partnerskim sveučilištima u BIH)

Sveučilište u Sarajevu: Ekonomski fakultet u Sarajevu (<http://www.efsa.unsa.ba/ef/bs>)

* 1 sudionik, 4 mjeseca

Sveučilište u Mostaru:

Moguća područja studiranja: 0311 – Economics; 041 – Business and administration; 061 – Information and Communication Technologies / ICTs; 0710 – Engineering and engineering trades, not further defined; 081 – Agriculture; 1015 – Travel, tourism and leisure; 1022 – Occupational health and safety; 1049 – Transport services, not elsewhere classified

* 1 sudionik, 4 mjeseca

Natječajni rok: **20. 5.2021.**

***O ERASMUS+ PROGRAMU***

Program Erasmus+ 2014.-2020. obuhvaća sve europske i međunarodne programe i inicijative Europske unije u području obrazovanja, osposobljavanja, mladih i sporta. Ključna aktivnost 1 omogućuje individualnu mobilnost u inozemstvo i pruža pojedincima iskustvo studiranja, rada i života u drugačijem akademskom, kulturom i društvenom okruženju.

Važeće razdoblje za realizaciju mobilnosti u okviru predmetnog natječaja:

* za mobilnosti u svrhu studijskog boravka: zimski/ljetni semestar ak. god. 2021./2022.

U okviru ERASMUS+ projekta 2019-1-HR01-KA107-060313, natječaj je namijenjen **redovitim i izvanrednim studentima Veleučilišta u Rijeci** koji su u trenutku odlaska na mobilnost upisani u najmanje drugu godinu preddiplomskog studija ili prvu godinu specijalističkog diplomskog studija na Veleučilištu u Rijeci, uz uvjet da za vrijeme mobilnosti na inozemnoj instituciji pohađaju redovni studij u punom vremenu.

Tijekom studija studenti mogu biti korisnici financijske potpore za mobilnosti do ukupno 12 mjeseci na svakoj razini studija

Financijska potpora za studente određuje se u paušalnom mjesečnom iznosu od **700,00 Eur** (odnosno razmjerno u slučaju nepunog mjeseca mobilnosti).

Ukupna financijska potpora dodatno uključuje doprinos za putovanje koji se odobrava sukladno *Kalkulatoru udaljenosti* od Rijeke (sjedišta Veleučilišta u Rijeci) do sjedišta inozemnog prihvatnog sveučilišta. Kalkulator udaljenosti dostupan je na <https://ec.europa.eu/programmes/erasmus-plus/resources/distance-calculator>, a izračun udaljenosti u kilometrima odnosi se na odlazno i povratno putovanje.

Paušalni iznos financijske potpore za oba sveučilišta u BiH iznosi **180,00 Eur.**

**Kategorije udaljenosti sukladno *Distance calculator***

|  |  |
| --- | --- |
| Distance band | Paušalni iznos |
| 0 – 99 km | 20 Eur |
| 100 – 499 km | **180 Eur** |
| 500 – 1999 km | 275 Eur |
| 2000 – 2999 km | 360 Eur |
| 3000 – 3999 km | 530 Eur |
| 4000 – 7999 km | 820 Eur |
| 8000 km or more | 1500 Eur |

Ukupan iznos financijske potpore izračunava se u Eurima i isplaćuje u kunskoj protuvrijednosti prema tečaju koji određuje Nacionalna Agencija za mobilnost i programe EU.

**VRSTE MOBILNOSTI**

S obzirom na epidemiološku situaciju, studenti mogu očekivati da će njihova mobilnosti biti fizička, *blended* (kombinacija fizičke i virtualne) ili virtualna, i to ovisno o vrsti mobilnosti koje će strano visoko učilište domaćin nuditi u zimskom semestru akademske godine 2021. /2022.

Studenti trebaju provjeriti vrstu mobilnosti s inozemnim visokim učilištem na kojem žele realizirati svoju mobilnost u svrhu studija.

S obzirom na nepredvidivost razvoja epidemiološke situacije u pojedinim državama, moguće su naknadne promjene vrsta mobilnosti ovisno o epidemiološkoj situaciji u zimskom semestru akademske godine 2021. /2022.

**FINANCIRANJE MOBILNOSTI:**

* fizička mobilnost - odlazak na inozemno visoko učilište i pohađanje nastave u fizičkom obliku financira se u cijelosti, odnosno student ostvaruje pravo na Erasmus+ financijsku potporu
* virtualna mobilnost – ako student virtualnu nastavu prati u zemlji domaćinu (boravak u zemlji domaćinu za vrijeme virtualne nastave), ostvaruje pravo na Erasmus+ financijsku potporu za cijelo razdoblje mobilnosti; ako student virtualnu nastavu na inozemnom visokom učilištu prati od kuće, student ne ostvaruje pravo na Erasmus+ financijsku potporu
* kombinirana (*blended*) mobilnost - kombinacija fizičke i virtualne mobilnosti – student ostvaruje pravo na Erasmus+ financijsku potporu za razdoblje fizičke mobilnosti na inozemnom visokom učilištu te praćenje virtualne nastave u zemlji domaćinu. Odnosno, ako student cjelokupno razdoblje *blended* mobilnosti fizički provede u inozemstvu, ostvaruje pravo na financijsku potporu za cijelo razdoblje mobilnosti. U slučaju praćenja virtualne nastave od kuće, taj se dio mobilnosti ne financira.

***Dvostruko financiranje***

Studenti ne mogu dobiti financijsku potporu iz Erasmus+ projekta ukoliko će njihov boravak u inozemstvu biti dodatno financiran iz sredstava koja potječu iz budžeta EU. Pod dvostrukim financiranjem ne smatraju se nacionalne, lokalne ili druge stipendije koje se inače dodjeljuju studentima za studij na matičnoj visokoškolskoj ustanovi. Prijavom na Natječaj, kandidati potpisuju izjavu o nepostojanju dvostrukog financiranja.

***Studenti s posebnim potrebama***

Student s posebnim potrebama je potencijalni sudionik mobilnosti čije fizičke, mentalne ili zdravstvene okolnosti zahtijevaju dodatnu financijsku potporu. Ako osoba s posebnim potrebama zadovolji natječajne uvjete za odlazak na mobilnost, ima pravo zatražiti dodatnu financijsku potporu. Veleučilište, u tom slučaju, supotpisuje prijavu studenta za dodatnu potporu i šalje AMPEU. Prijavni obrazac nalazi se u vezanim dokumentima Natječaja.

***Dužina boravka u inozemstvu – trajanje mobilnosti***

Student može dobiti financijsku potporu iz predmetnog Erasmus+ projekta za odlazak na mobilnost u najkraćem trajanju **3 mjeseca** ili **ukupnom trajanju 4 mjeseca**. Jedan mjesec mobilnosti odnosi se na kalendarski mjesec (30 dana). Započeta aktivnost mora se održati u kontinuitetu, prekid nije dopušten, osim ako za to postoje opravdani razlozi.

Ukupan broj mjeseci koje student može koristiti u okviru Erasmus+ programa je 12 mjeseci na svakoj razini studija, a prethodno sudjelovanje u Programu za cjeloživotno učenje (potprogram Erasmus) ili u Erasmus+ programu ubraja se u maksimalno trajanje mobilnosti na svakoj razini studija.

***Status studenta tijekom razdoblja mobilnosti***

Studenti Veleučilišta u Rijeci zadržavaju status studenta u Republici Hrvatskoj i ostaju upisani na Veleučilištu za vrijeme trajanja mobilnosti. Studenti su obvezni zadržati status studenta na Veleučilištu u Rijeci u ak. god. 2021./2022.

U trenutku početka mobilnosti u svrhu studijskog boravka u inozemstvu, studenti moraju biti upisani u najmanje drugu godinu preddiplomskog studija ili na specijalistički studij na Veleučilištu u Rijeci.

***Participacija u troškovima studiranja***

Erasmus+ studentima se ne naplaćuje školarina na inozemnim ustanovama te oni imaju ista prava kao i redoviti matični studenti na inozemnoj ustanovi. Studenti koji participiraju u troškovima studiranja na Veleučilištu u Rijeci dužni su istu platiti i za razdoblje boravka u inozemstvu.

**PODRUČJA PRIJAVE:**

|  |  |  |  |  |  |  |
| --- | --- | --- | --- | --- | --- | --- |
| **FROM**  **[Erasmus code of the sending institution]** | **TO**  **[Erasmus code of the receiving institution]** | ***Subject area code \** [ISCED]** | ***Subject area name \**** | ***Study cycle [short cycle, 1st , 2nd or 3rd] \**** | **Number of student mobility periods** | |
| Student Mobility for Studies  *[total number of months of the study periods or average duration\*]* | *Student Mobility for Traineeships \** |
| HR RIJEKA02 | **SARAJEVO** | 0311 | Economics | 1st, 2nd | 1 x 4 | - |

|  |  |  |  |  |  |  |
| --- | --- | --- | --- | --- | --- | --- |
| **FROM**  **[Erasmus code of the sending institution]** | **TO**  **[Erasmus code of the receiving institution]** | ***Subject area code \** [ISCED]** | ***Subject area name \**** | ***Study cycle [short cycle, 1st , 2nd or 3rd] \**** | **Number of student mobility periods** | |
| Student Mobility for Studies  *[total number of months of the study periods or average duration\*]* | *Student Mobility for Traineeships \** |
| HR RIJEKA02 | **BA MOSTAR** | 0311  041  061  0710  081  1015  1022  1049 | Economics  Business and administration  Information and communication technologies (ICTs)  Engineering and engineering trades, not further defined  Agriculture  Travel, tourism and leisure  Occupational health and safety  Transport services, not elsewhere classified | 1st, 2nd | 1 x 4 | - |

Studenti su dužni proučiti i usporediti studijske programe matičnog i inozemnog sveučilišta kako bi mogli izabrati kolegije koje bi mogli slušati i polagati u inozemstvu. Potrebno je obratiti pažnju i na jezik na kojem se nastava izvodi. Na temelju odabranih kolegija koje će student izabran na natječaju polagati na inozemnoj instituciji sklapa se Sporazum o priznavanju razdoblja mobilnosti (*Learning Agreement*). U odabiru kolegija student se konzultira s ECTS povjerenikom (povjerenikom za međunarodnu suradnju) svoga odjela.

**NAKON PRIHVAĆANJA PRIJAVE ZA ERASMUS+ MOBILNOST**

***Nominacija Erasmus+ studenta***

Nakon provedbe natječaja za Erasmus+ mobilnost, Ured za međunarodnu suradnju Veleučilišta u Rijeci nominirat će odabrane Erasmus+ studente na pojedina inozemna partnerska sveučilišta, koja će obavijestiti Veleučilište u Rijeci o prihvaćanju ili odbijanju Erasmus+ studenata koji su nominirani za razmjenu.

***Prijava na inozemnu instituciju***

Nakon prihvaćanja nominacije, Erasmus+ student dužan je prijaviti se inozemnoj instituciji putem propisanih prijavnih obrazaca koji su dostupni na internetskim stranicama pojedine institucije. Student se pritom treba osobno informirati o svim detaljima i rokovima za prijavu za studijski boravak, te ispuniti sve potrebne obrasce i prikupiti dokumente za prijavu. Ukoliko se student za razmjenu na inozemnoj partnerskoj instituciji prijavljuje putem *online* servisa, svoju prijavu je dužan ispisati i dostaviti Uredu za međunarodnu suradnju Veleučilišta u Rijeci.

***Prihvatno pismo***

Nakon zaprimanja prijave, inozemna prihvatna institucija studentu šalje Prihvatno pismo i ostale upute za realizaciju mobilnosti. Prihvatno pismo koristi se kao dokaz/odobrenje za sudjelovanje u Erasmus+ programu i na temelju Prihvatnog pisma priprema se Ugovor o dodjeli financijske potpore. Prihvatno pismo također je potrebno za ishodovanje dozvole za privremeni boravak u inozemstvu.

***Ugovor između Veleučilišta i studenta o dodjeli financijske potpore***

Prije početka razdoblja mobilnosti, Veleučilište u Rijeci i Erasmus+ student sklopit će Ugovor o dodjeli financijske potpore iz programa Erasmus+. Na temelju predmetnog Ugovora, Veleučilište studentu dodjeljuje financijsku potporu iskazanu u eurima i isplaćuje financijsku potporu na osobni žiro račun. Potpora se isplaćuje u kunskoj protuvrijednosti u obliku predujma koji iznosi 80% ukupno odobrene financijske potpore. Preostalih 20% iznosa potpore isplaćuje se studentu nakon realizacije mobilnosti i po ispunjavanju svih obveza.

***Zdravstveno osiguranje za vrijeme trajanja mobilnosti***

Student je obvezan sklopiti policu zdravstvenog osiguranja koja vrijedi za vrijeme boravka u inozemstvu. Mogućnosti za reguliranje zdravstvenog osiguranja u inozemstvu su:

1. Polica putnog i zdravstvenog osiguranja u inozemstvu sklopljena s osiguravajućim društvom prema izboru;
2. Bilateralni sporazumi o zdravstvenoj zaštiti.

Republika Hrvatska ima potpisane bilateralne sporazume s određenim državama vezano uz prijenos zdravstvenog osiguranja za vrijeme boravka u drugoj državi. Prije odlaska u inozemstvo, student se treba javiti svom područnom uredu Hrvatskog zavoda za zdravstveno osiguranje i države koja će biti odredište za mobilnost. Ukoliko postoji, studentu će se izdati potvrda na temelju koje može ostvariti pravo na zdravstvene usluge u određenoj državi. Detaljne obavijesti na: <http://www.hzzo-net.hr/index.php>.

***Dozvola za privremeni boravak u inozemstvu***

Studenti koji odlaze na mobilnost trebaju imati dozvolu za privremeni boravak u inozemstvu. Studenti se trebaju informirati o postupku reguliranja privremenog boravka u inozemstvu u nadležnom veleposlanstvu ili konzularnom uredu u Republici Hrvatskoj nakon dobivanja prihvatnog pisma od inozemnog sveučilišta. Popis veleposlanstava i konzularnih ureda u Republici Hrvatskoj dostupan je na stranicama Ministarstva vanjskih i europskih poslova, [www.mvep.hr](http://www.mvep.hr).

***Putni troškovi i smještaj u inozemstvu***

Studenti odabrani za Erasmus+ program mobilnosti dužni su sami organizirati prijevoz i smještaj u inozemstvu.

**NAKON REALIZACIJE ERASMUS+ MOBILNOSTI**

Obveze studenata po povratku na Veleučilište – Završno izvješće.

Najkasnije dva tjedna nakon povratka iz inozemstva studenti su dužni završno izvješće o Erasmus+ mobilnosti dostaviti Veleučilištu u Rijeci. Detaljne upute o završnom izvješću studenti će pravovremeno primiti putem elektroničke pošte.

***Kontakt osoba za dodatne upite:***

Erasmus koordinatorica: Marijana Jakopič Ganić, e-mail: [mjakopic@veleri.hr](mailto:mjakopic@veleri.hr), [mobility@veleri.hr](mailto:mobility@veleri.hr); tel: 051/321-309

Dr. sc. Eda Ribarić Čučković, prodekanica za međunarodnu suradnju, e-mail: [eribaric@veleri.hr](mailto:eribaric@veleri.hr)

***Kontakti na Sveučilištu u Sarajevu:***

Rukovoditeljica službe za međunarodnu suradnju, Jasna Bošnjović, e-mail: [jasna.bosnjovic@unsa.ba](mailto:jasna.bosnjovic@unsa.ba)

Ekonomski fakultet u Sarajevu: dr. sc. Hatidža Jahić, voditeljica Ureda za međunarodnu suradnju, e-mail: [hatidza.jahic@efsa.unsa.ba](mailto:hatidza.jahic@efsa.unsa.ba)

***Kontakti na Sveučilištu u Mostaru:***

Ured za međunarodnu suradnju SUM-a: Gđa Marija Nakić, Stručna suradnica u Uredu za međunarodnu suradnju; e-mail: [rektorat-ms@sum.ba](mailto:rektorat-ms@sum.ba)